
Parlamentul  României

Camera  Deputaţilor
Comisia pentru sănătate şi familie   
Bucureşti, 5 martie 2019  
Nr. 4c-10/55
R A P O R T  

asupra  proiectului de Lege pentru completarea Legii nr.254/2017 privind externarea persoanelor decedate de religie mozaică din unităţile sanitare
(PLx.69/2019)
În conformitate cu prevederile  art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu proiectul de Lege pentru completarea Legii nr.254/2017 privind externarea persoanelor decedate de religie mozaică din unităţile sanitare, trimis cu adresa nr. PLx.69 din 25 februarie 2019.
Senatul, în calitate de primă Cameră sesizată,  a adoptat proiectul de lege în şedinţa din 18 februarie 2019.
Potrivit prevederilor articolului 75 alineatele (1) şi (3) din Constituţia României, republicată,  Camera Deputaţilor este Cameră decizională.

La întocmirea prezentului raport,  Comisia a avut în vedere:
· avizul favorabil al Consiliului Legislativ (nr.1102 din 19.11.2018), cu observaţii şi propuneri;
· punctul de vedere favorabil al Guvernului (nr.2210/DPSG din 27.11.2018).

Proiectul de lege are ca obiect de reglementare instituirea unor măsuri pentru manipularea cadavrelor persoanelor decedate de religie mozaică, în scopul asigurării respectării tradiţiilor Cultului Mozaic şi a drepturilor credincioşilor evrei. 

Membrii Comisiei au examinat proiectul de lege, în şedinţa din 5 martie 2019. La lucrările comisiei au fost prezenţi 14 deputaţi din totalul de 18 membri.
În raport cu obiectul şi conţinutul său, proiectul de lege face parte din categoria legilor ordinare. 

Raportul comisiei a fost adoptat cu unanimitate de voturi.

În urma finalizării dezbaterilor, membrii Comisiei pentru sănătate şi familie au  hotărât, cu unanimitate de voturi, adoptarea proiectului de lege în forma prezentată de Senat.
            PREŞEDINTE,                                        SECRETAR,

    Conf.univ.dr.Florin BUICU                        Dr.VASS Levente
Întocmit:Consilier parlamentar Livia Spînu

